Φυσική Γ′ Θετ. και Τεχν/κής Κατ/σης                                                                 Θέματα Εξετάσεων

Φαινόμενο Doppler
1ο ΘΕΜΑ
A.   Ερωτήσεις πολλαπλής επιλογής.
Να γράψετε στο τετράδιό σας τον αριθμό καθεμιάς από τις παρακάτω ερωτήσεις και δίπλα το γράμμα που αντιστοιχεί στη σωστή απάντηση.

1.  Παρατηρητής πλησιάζει με σταθερή ταχύτητα υA ακίνητη ηχητική πηγή και αντιλαμβάνεται ήχο συχνότητας  fA. Αν η ταχύτητα του ήχου στον αέρα είναι v, τότε η συχνότητα  fS του ήχου που εκπέμπει η πηγή είναι ίση με 

Επαν. Ημερ. 2003
2.   Ηχητική πηγή και παρατηρητής βρίσκονται σε σχετική κίνηση. Ο παρατηρητής ακούει ήχο μεγαλύτερης συχνότητας από αυτόν που παράγει η πηγή, μόνο όταν 

α.  η πηγή είναι ακίνητη και ο παρατηρητής απομακρύνεται από αυτήν. 

β.  ο παρατηρητής είναι ακίνητος και η πηγή απομακρύνεται από αυτόν. 

γ. ο παρατηρητής και η πηγή κινούνται με ομόρροπες ταχύτητες, με τον παρατηρητή να προπορεύεται και να έχει κατά μέτρο μεγαλύτερη ταχύτητα από αυτήν της πηγής. 

δ.  ο παρατηρητής και η πηγή κινούνται με ομόρροπες ταχύτητες, με την πηγή να προπορεύεται και να έχει κατά μέτρο ταχύτητα μικρότερη από αυτήν του παρατηρητή. 

Επαν. Ημερ. 2006
3.   Ένας παρατηρητής βρίσκεται ακίνητος στην αποβάθρα ενός σταθμού την ώρα που πλησιάζει ένα τρένο, το οποίο κινείται με σταθερή ταχύτητα. Η σειρήνα του τρένου εκπέμπει ήχο συχνότητας  fS. Η συχνότητα του ήχου που αντιλαμβάνεται ο παρατηρητής είναι 

α.  ίση με τη συχνότητα του ήχου που αντιλαμβάνεται ο μηχανοδηγός του τρένου. 

β.  μεγαλύτερη από τη συχνότητα του ήχου που αντιλαμβάνεται ο μηχανοδηγός του τρένου. 

γ.  μικρότερη από τη συχνότητα του ήχου που αντιλαμβάνεται ο μηχανοδηγός του τρένου. 

δ.  ίση με τη συχνότητα του ήχου που εκπέμπει η σειρήνα του τρένου. 

Ομογ. 2007
4.   Δεν έχουμε φαινόμενο Doppler όταν
α.  ο παρατηρητής είναι ακίνητος και απομακρύνεται η πηγή. 

β.  ο παρατηρητής και η πηγή κινούνται προς την ίδια κατεύθυνση με την ίδια ταχύτητα. 

γ.  ο παρατηρητής είναι ακίνητος και πλησιάζει η πηγή. 

δ.  η πηγή είναι ακίνητη και πλησιάζει ο παρατηρητής. 

Επαν. Ημερ. 2007
5.   Παρατηρητής Α κινείται με σταθερή ταχύτητα υA προς ακίνητη πηγή ήχου S, όπως φαίνεται στο σχήμα, αρχικά πλησιάζοντας και στη συνέχεια απομακρυνόμενος απ’ αυτή. 

[image: image5.emf]
Ο παρατηρητής αντιλαμβάνεται ήχο με συχνότητα που είναι
α.  συνεχώς μεγαλύτερη από τη συχνότητα της πηγής. 

β.  συνεχώς μικρότερη από τη συχνότητα της πηγής. 

γ.  αρχικά μεγαλύτερη και στη συνέχεια μικρότερη από τη συχνότητα της πηγής. 

δ.  αρχικά μικρότερη και στη συνέχεια μεγαλύτερη από τη συχνότητα της πηγής. 

Ομογ. 2008

6.  Μία ηχητική πηγή πλησιάζει με σταθερή ταχύτητα προς έναν ακίνητο παρατηρητή και εκπέμπει ήχο συχνότητας fs και μήκους κύματος λ. Τότε ο παρατηρητής αντιλαμβάνεται τον ήχο 

α.  με συχνότητα μικρότερη της fs.                                             β.  με συχνότητα ίση με την fs. 

γ.  με μήκος κύματος μικρότερο του λ.                                       δ.  με μήκος κύματος ίσο με το λ.
Ημερ. 2011
7.  Παρατηρητής  απομακρύνεται  με  σταθερή  ταχύτητα  υΑ από  ακίνητη  ηχητική  πηγή, η  οποία  εκπέμπει ήχο συχνότητας fs. Το διάνυσμα της ταχύτητας βρίσκεται στην ευθεία πηγής –  παρατηρητή. Aν η ταχύτητα του ήχου στον  αέρα είναι υ, η συχνότητα του ήχου που αντιλαμβάνεται ο παρατηρητής είναι 

Ομογ. 2011

Β.   Ερωτήσεις Σωστού – Λάθους.
1.   Το φαινόμενο Doppler ισχύει και στην περίπτωση των ηλεκτρομαγνητικών κυμάτων.

2.   Το φαινόμενο Doppler χρησιμοποιείται από τους γιατρούς, για να παρακολουθούν τη ροή του αίματος.      
3.   Η σχέση που περιγράφει το φαινόμενο Doppler για το φως είναι διαφορετική από αυτή που ισχύει για τον ήχο. 
4.   Καθώς παρατηρητής πλησιάζει ακίνητη ηχητική πηγή, αντιλαμβάνεται ήχο του οποίου η συχνότητα είναι μεγαλύτερη από αυτήν που παράγει η πηγή. 
5.   Η συχνότητα του ήχου που αντιλαμβάνεται ένας ακίνητος παρατηρητής, καθώς μια ηχητική πηγή πλησιάζει ισοταχώς προς αυτόν, είναι μεγαλύτερη από τη συχνότητα του ήχου που εκπέμπει η πηγή. 

6.  Η συχνότητα του ήχου της σειρήνας του τρένου, την οποία αντιλαμβάνεται ο μηχανοδηγός, είναι σε όλη τη διάρκεια της κίνησης σταθερή.

7.  Όταν ένας παρατηρητής πλησιάζει με σταθερή ταχύτητα μια ακίνητη ηχητική πηγή, τότε ακούει ήχο μικρότερης συχνότητας (βαρύτερο) από αυτόν που παράγει η πηγή.
Γ.   Ερωτήσεις συμπλήρωσης κενού.                  
1.  Ένας παρατηρητής ακούει ήχο µε συχνότητα ....................... από τη συχνότητα µιας πηγής, όταν η µεταξύ τους απόσταση ελαττώνεται. 
Ημερ. 2003
2ο ΘΕΜΑ
1.   Ένας παρατηρητής κινείται με σταθερή ταχύτητα υΑ προς ακίνητη σημειακή ηχητική πηγή. Οι συχνότητες που αντιλαμβάνεται ο παρατηρητής, πριν και αφού διέλθει από την ηχητική πηγή, διαφέρουν μεταξύ τους κατά 
[image: image10.wmf]10

s

f

, όπου fs η συχνότητα του ήχου που εκπέμπει η ηχητική πηγή. Αν  υ  η ταχύτητα διάδοσης του ήχου στον αέρα, ο λόγος  

Να αιτιολογήσετε την απάντησή σας.
Ημερ. 2004
2.   Μια ηχητική πηγή κινείται με ταχύτητα υs ίση με το μισό της ταχύτητας του ήχου, πάνω σε μια ευθεία ε πλησιάζοντας ακίνητο παρατηρητή Π1 ενώ απομακρύνεται από άλλο ακίνητο παρατηρητή Π2. Οι παρατηρητές βρίσκονται στην ίδια ευθεία με την ηχητική πηγή. Ο λόγος της συχνότητας του ήχου που αντιλαμβάνεται ο παρατηρητής Π1 προς την αντίστοιχη συχνότητα που αντιλαμβάνεται ο παρατηρητής Π2 είναι 

α.  2.                               β.  1.                                γ.  3. 

Να επιλέξετε το γράμμα που αντιστοιχεί στο σωστό συμπλήρωμα. 

Να δικαιολογήσετε την επιλογή σας. 

Ομογ. 2005
3.   Σε σημείο ευθείας ε βρίσκεται ακίνητη ηχητική πηγή S που εκπέμπει ήχο σταθερής συχνότητας. Πάνω στην ίδια ευθεία ε παρατηρητής κινείται εκτελώντας απλή αρμονική ταλάντωση πλάτους Α, όπως φαίνεται στο σχήμα. 

[image: image29.emf]
Η συχνότητα του ήχου που αντιλαμβάνεται ο παρατηρητής θα είναι μέγιστη, όταν αυτός βρίσκεται 

α. στη θέση ισορροπίας Ο της ταλάντωσής του κινούμενος προς την πηγή. 

β. σε τυχαία θέση της ταλάντωσής του απομακρυνόμενος από την πηγή. 
γ. σε μία από τις ακραίες θέσεις της απλής αρμονικής ταλάντωσης. 

Να αιτιολογήσετε την απάντησή σας. 

Ημερήσια 2006
4. Μεταξύ δύο ακίνητων παρατηρητών Β και Α κινείται πηγή S με σταθερή ταχύτητα υS πλησιάζοντας προς τον Α. Οι παρατηρητές και η πηγή βρίσκονται στην ίδια ευθεία. Η πηγή εκπέμπει ήχο μήκους κύματος λ, ενώ οι παρατηρητές Α και Β αντιλαμβάνονται μήκη κύματος λ1 και λ2 αντίστοιχα. Τότε για το μήκος κύματος του ήχου που εκπέμπει η πηγή θα ισχύει: 

Να αιτιολογήσετε την απάντησή σας. 

Ημερ. 2007
5.   Πηγή ηχητικών κυμάτων κινείται ευθύγραμμα με σταθερή ταχύτητα μέτρου 

,όπου υ το μέτρο της ταχύτητας του ήχου στον αέρα. Ακίνητος παρατηρητής βρίσκεται στην ευθεία κίνησης της πηγής. Όταν η πηγή πλησιάζει τον παρατηρητή, αυτός αντιλαμβάνεται ήχο συχνότητας  f1, και όταν η πηγή απομακρύνεται απ’ αυτόν, ο παρατηρητής αντιλαμβάνεται ήχο συχνότητας  f2.

Να επιλέξετε το γράμμα που αντιστοιχεί στη σωστή απάντηση.

Να αιτιολογήσετε την απάντησή σας.

Επαν. Ημερ. 2008

6.  Ηχητική πηγή S εκπέμπει ήχο σταθερής συχνότητας  fS. Όταν η πηγή πλησιάζει με ταχύτητα μέτρου υ ακίνητο παρατηρητή Α, κινούμενη στην ευθεία «πηγής- παρατηρητή», ο παρατηρητής Α αντιλαμβάνεται ήχο συχνότητας  f1. Όταν ο παρατηρητής Α, κινούμενος με ταχύτητα μέτρου υ, πλησιάζει την ακίνητη πηγή S, κινούμενος στην ευθεία «πηγής-παρατηρητή», αντιλαμβάνεται ήχο συχνότητας f2. Τότε είναι : 

α.  f1 > f2.                              β.  f1 = f2.                                   γ.  f1 < f2.
Να επιλέξετε το γράμμα που αντιστοιχεί στη σωστή απάντηση. 

Να αιτιολογήσετε την απάντησή σας.

Επαν. Ημερ. 2009

7.  Ένα τρένο εκπέμπει ήχο και κατευθύνεται προς τούνελ που βρίσκεται σε κατακόρυφο βράχο. Ο ήχος που εκπέμπεται από το τρένο ανακλάται στο βράχο αυτό. 

Ένας παρατηρητής που βρίσκεται κοντά στις γραμμές και πίσω από το τρένο ακούει τον ήχο που προέρχεται από το τρένο με συχνότητα f1 και τον εξ’ ανακλάσεως ήχο από το βράχο με συχνότητα  f2. Τότε ισχύει ότι: 

α.  f1 < f2.                         β.  f1 = f2.                             γ.  f1 > f2. 

Να επιλέξετε το γράμμα που αντιστοιχεί στη σωστή σχέση. 

Να δικαιολογήσετε την επιλογή σας.
Ομογ. 2009
8.  Μια  ηχητική  πηγή  εκπέμπει  ήχο  σταθερής  συχνότητας και  κινείται  με  σταθερή  ταχύτητα.  Στην  ευθεία  που κινείται  η  πηγή  βρίσκεται  ακίνητος  παρατηρητής.  Η συχνότητα  του  ήχου που αντιλαμβάνεται ο παρατηρητής όταν  τον  έχει  προσπεράσει  είναι  κατά 30%  μικρότερη  από  τη  συχνότητα  που  αντιλαμβανόταν,  όταν  τον πλησίαζε  η  πηγή.  Αν  η  ταχύτητα  του  ήχου  στον  αέρα είναι υ, τότε η ταχύτητα της πηγής είναι
α.  

Να επιλέξετε τη σωστή απάντηση. 

Να δικαιολογήσετε την επιλογή σας.
Επαν. Ημερ. 2010

9.  Παρατηρητής Α κινείται προς την ηχητική πηγή S με ταχύτητα υΑ, όπως φαίνεται στο σχήμα.

Η ηχητική πηγή S κινείται ομόρροπα με τον παρατηρητή Α με ταχύτητα υS=2υΑ και εκπέμπει ήχο συχνότητας fS 

Η συχνότητα του ήχου που αντιλαμβάνεται ο παρατηρητής Α είναι 

α.  μικρότερη της fS.                               β.  ίση με την fS.                               γ.  μεγαλύτερη από την fS. 

Να επιλέξετε το γράμμα που αντιστοιχεί στη σωστή φράση. 

Να δικαιολογήσετε την επιλογή σας.
Ομογ. 2010
3ο  ΘΕΜΑ
Παρατηρητής Α κινείται με σταθερή ταχύτητα υΑ μεταξύ δύο ακίνητων ηχητικών πηγών S1 και S2, όπως φαίνεται στο παρακάτω σχήμα.

Η πηγή S2 αρχικά δεν εκπέμπει ήχο, ενώ η πηγή S1 εκπέμπει ήχο με συχνότητα f1 = 100 Hz. 

α. Υπολογίστε την ταχύτητα υΑ με την οποία πρέπει να κινείται ο παρατηρητής, ώστε να ακούει ήχο με συχνότητα fΑ = 100,5 Hz. 

Κάποια στιγμή ενεργοποιείται και η δεύτερη ηχητική πηγή S2,η οποία εκπέμπει ήχο συχνότητας f2 = 100 Hz. 

β. Να υπολογίσετε το χρονικό διάστημα Δt1 μεταξύ δύο διαδοχικών μηδενισμών της έντασης του ήχου που ακούει ο κινούμενος παρατηρητής. 

Η συχνότητα της ηχητικής πηγής S2 μεταβάλλεται σε f′2 = 100,5 Hz, ενώ ο παρατηρητής Α σταματάει να κινείται. 

γ. Να υπολογίσετε το χρονικό διάστημα Δt2 μεταξύ δύο διαδοχικών μηδενισμών της έντασης του ήχου που ακούει ο ακίνητος παρατηρητής. 

δ. Να υπολογίσετε το πλήθος των ταλαντώσεων τις οποίες εκτελεί το τύμπανο του αυτιού του παρατηρητή Α μεταξύ δύο διαδοχικών μηδενισμών της έντασης του ήχου που ακούει. 

Θεωρούμε ότι οι εντάσεις των ήχων των δύο πηγών είναι ίσες και δεν μεταβάλλονται με την απόσταση. 

Δίνεται: ταχύτητα διάδοσης ήχου στον αέρα υηχ = 340 m/s.
Επαν. Ημερ. 2011
4ο  ΘΕΜΑ
1.  Στην οροφή ερευνητικού εργαστηρίου είναι στερεωμένο ιδανικό ελατήριο σταθεράς k=60
[image: image25.wmf]m

, στο άλλο άκρο του οποίου στερεώνεται σώμα Σ1 με μάζα m1=17kg. To σύστημα ισορροπεί. Ένας παρατηρητής βρίσκεται στον κατακόρυφο άξονα y΄y που ορίζει ο άξονας του ελατηρίου. Ο παρατηρητής εκτοξεύει κατακόρυφα προς τα πάνω σώμα Σ2 μάζας m2=3kg με ταχύτητα μέτρου υ0=12

. Το σημείο εκτόξευσης απέχει απόσταση h=2,2m από το σώμα Σ1. Το σώμα Σ2 έχει ενσωματωμένη σειρήνα που εκπέμπει συνεχώς ήχο συχνότητας  fs=700Hz. 

α. Nα υπολογίσετε τη συχνότητα του ήχου που αντιλαμβάνεται ο παρατηρητής λίγο πριν από την κρούση του σώματος Σ2 με το σώμα Σ1. 

β. Η κρούση που επακολουθεί είναι πλαστική και γίνεται με τρόπο ακαριαίο. Να βρεθεί η σχέση που περιγράφει την απομάκρυνση y της ταλάντωσης του συσσωματώματος από τη θέση ισορροπίας του συσσωματώματος, σε συνάρτηση με το χρόνο. Για την περιγραφή αυτή θεωρούμε ως αρχή μέτρησης του χρόνου (t=0) τη στιγμή της κρούσης και ως θετική φορά του 
άξονα των απομακρύνσεων τη φορά της ταχύτητας του συσσωματώματος αμέσως μετά την κρούση. 
γ. Η σειρήνα δεν καταστρέφεται κατά την κρούση. Να βρεθεί η σχέση που δίνει τη συχνότητα fA, την οποία αντιλαμβάνεται ο παρατηρητής σε συνάρτηση με το χρόνο μετά την κρούση. 

δ. Να βρεθεί ο λόγος της μέγιστης συχνότητας fΑ,max προς την ελάχιστη συχνότητα fΑ,min που αντιλαμβάνεται ο παρατηρητής. 

∆ίνονται:   η ταχύτητα διάδοσης του ήχου στον αέρα υηχ=340

Επαν. Ημερ. 2005

